ચોમાસામાં વરસાદ વચ્ચે સમુદ્રમાં ભરતી વખતે દરિયાકિનારે ન જવાની સુધરાઈની ચેતવણીઓ અને રેસ્ક્યુ ટીમની તહેનાતી છતાં મુંબઈગરાઓ વરસાદની મજા લેવા ચોપાટીઓ પર ઊમટી પડે છે અને ક્યારેક જાન ગુમાવે છે. વીક-એન્ડમાં મોસમની મજા લૂંટવા લોકો ઊમટી પડે એ સમજાય, પરંતુ ગઈ કાલે વર્કિંગ ડે હોવા છતાં મરીન ડ્રાઇવ પર લોકો ઊમટી પડ્યા હતા. બપોરે એક વાગ્યે દરિયામાં ૪.૯૫ મીટરની ભારે ભરતી વખતે સુધરાઈની ચેતવણીઓ વચ્ચે ત્યાં લાઇફ-ગાર્ડ્સની હાજરી હોવા છતાં પવઈમાં હીરાનંદાણીમાં રહેતાં ૭૦ વર્ષનાં સિનિયર સિટિઝન કલ્પના ભટ્ટાચાર્ય મરીન ડ્રાઇવના દરિયામાં ડૂબતાં નજરે ચડ્યાં હતાં.